Sonĝe sub pomarbo – Recenzo
#000001
Kara leganto!Estus malmodesta eĉ aroganta por mi verki recenzon pri la ĉefverko de Julio Baghy – Sonĝe sub pomarbo. Eĉ Marjorie Boulton kuraĝis skribi nur antaŭparolon kaj sian personan historion rilate al la verko. Ŝi vicigas la liston de la verkoj de la mondliteraturo kiuj influegis kaj influetis la ekekziston de la dramo. La Malnova Testamento, grekaj kaj fe-landaj aludoj kaj la moderna pseŭdomitologio de spacvojaĝado. Aŭtoroj kiel Shakespeare, Madách kaj Goethe. Sed post iu ajn profunda ekzameno, literaturhistoriistoj mistrafus se ili forgesus pri la drama triopo de la hungara drama literaturo kaj eĉ ne mencius la teatraĵon de Vörösmarty Mihály – Csongor és Tünde (Ĉongor kaj Tunde) – bedaŭrinde ne tradukita ankoraŭ Esperanten. Por havi nocieton pri tio kion reprezentas tiu poeto-verkisto por la hungara literaturo bonvolu traserĉi la reton kaj trovi la poemon: La maljuna cigano – tradukitan de Kolomano Kalocsay.La dramo „Sonĝe sub pomarbo” de nia Paĉjo – Julio Baghy, reprezentas la kvaran klasikaĵon de la hungara dramo – kvankam tio ne estas tradukita hungaren.Por mi restas nur ebleco prilumeti la grandecon kaj allogan forton de la dramo „Sonĝe sub pomarbo” pere de la sekvonta citaĵo:
#000002
„Postrestas tamen Grando, Penso, Brilo;efikas ili vivaj dum jarmiloj.La Vivon vidas nur hazarda, vanahometo, korpe kaj anime nana,ĉar senti, ami, ĝoji, lukti timas,por formo vivas nur kaj form’ lin finassensencon serĉas, trovas ĝin kun certo,kaj grumblas: “Vivo estas ja dezerto.”Sed ni, amata Eva, en greneroprimiras jam miraklon de l’ Mistero.Tial ni povos lukti kaj jubili,la vundojn vindi, lacon forekzili,ĉar ni admiras stelojn, herbojn, humon,ĝis kor’ penetri lasas ni la Sunon,kaj nutras volon per esper’, per ĝojopor doni sencon al surtera vojo. „
#000003
István Szabolcs, prezidanto de HEA
#000004
Tago de homaj rajtoj – 10 decembro
#000005
Eszperantó nyelvtanfolyamA MESZ webáruházaHírlevelek, kiadványok1% felajánlása
#000008